Det tyske nazistpartiet NSDAP arrangerte på 1930-tallet årlige massemønstringer i Nürnberg, såkalte rikspartidager. Bildet viser marsjerende fanebærere under den store apellen til SS, NSKK og NSFK 10. september 1938.  Foto: Deutsches Bundesarchiv 
**Rikspartidagene** i 1938 ble gjennomført i Nürnberg 5. – 12. september. Dette var de siste rikspartidagene, det tyske nazistpartiet NSDAPs årlige massemønstringer i Nürnberg, som ble gjennomført i det nazistiske Tyskland. Rikspartidagene i 1938 fikk navnet Rikspartidag Stor-Tyskland (*Reichsparteitag Großdeutschland*) etter annekteringen (Anschluss) av Østerrike 10. mars samme året.

Program
-------

### 5. september: Hilsningsdag

* Mottakelse for pressen
* Mottakelse for Adolf Hitler på Rådhuset

### 6. september: Åpningsdag

Rudolf Hess, partikansellileder og Hitlers stedfortreder, hilser partifører og rikskansler Adolf Hitler under åpningen av rikspartidagen 6. september 1938. I trappa sees blant andre SS-lederen Heinrich Himmler (med hjelm).  Foto: Deutsches Bundesarchiv 
* Hitler mønstrer flagget til Hitler-ungdommen
* Offisiell åpning av partikongressen og opplesning av Hitlers proklamasjon av Adolf Wagner
	+ Talere: Rudolf Hess; Julius Streicher; Adolf Wagner.
* Presentasjon av Imperiets kronjuveler for Hitler
* Åpning av utstillingen «Kamp i øst» (Kampf in Osten)
	+ Taler: Alfred Rosenberg.
* Kulturmøte og presentasjon av de nasjonale priser for kunst og vitenskap.
	+ Talere: Alfred Rosenberg; Adolf Hitler.
		- Adolf Hitlers tale link

### 7. september: Dag for rikets arbeidstjeneste

* Mønstring av arbeidstjenesten på Zeppelin-feltet
	+ Talere: Konstantin Hierl; Adolf Hitler.
* Parade av arbeidstjenesten gjennom Nürnberg sentrum
* Partikongressen fortsetter.
	+ Talere: Alfred Rosenberg; Erich Hilgenfeldt; Adolf Wagner.

### 8. september: Dag for vennskap

Turnoppvisning under *Tag der Gemeinschaft* («Dagen for fellesskap») 8. september 1938.  Foto: Deutsches Bundesarchiv 
* Atletiske leker
* Partikongressen fortsetter
	+ Talere: Fritz Todt; Dr. Otto Dietrich.
* Fakkeltog av de politiske lederne

### 9. september: Dag for de politiske lederne

* Partikongressen fortsetter
	+ Talere: Konstantin Hierl; Walter Darré; Max Amann.
* Møte i den nasjonalsosialistiske kvinneforeningen
	+ Tale: Gertrud Scholtz-Klink.
		- Talen til Gertrud Scholtz-Klink link
* Mønstring av politiske ledere på Zepperlin-feltet
	+ Talere: Robert Ley; Adolf Hitler.

### 10. september: Dag for Hitler-ungdommen

Baldur von Schirach, riksungdomsfører og leder for Hitler-ungdommen (*Hitlerjugend*, HJ) 1933-1940, med et musikkorps fra HJ under en generalprøve til rikspartidagen i september 1938.  Foto: Deutsches Bundesarchiv 
* Mønstring av Hitler-ungdommen
	+ Talere: Rudolf Hess; Adolf Hitler.
* Komitemøte i rikets arbeidsfront
	+ Talere: Robert Ley; Hermann Göring.
* Finaledagene for de atletiske lekene
* Partikongressen fortsetter
	+ Talere: Robert Ley; Fritz Reinhardt; Joseph Goebbels.

### 11. september: Dag for SA og SS

* Massemøte på Zeppelin-feltet.
	+ Talere: Viktor Lutze; Adolf Hitler.
* Parade gjennom Nürnberg sentrum
* Møte politisk lederskap
	+ Tale: Rudolf Hess

### 12. september: Dag for de væpnede styrker

Fra venstre sees general Erhard Milch, general Wilhelm Keitel, generaloberst Walther von Brauchitsch, genraladmiral Erich Raeder og kommanderende general for det 13. armekorps friherre Maximilian von Weichs under *Tag der Wehrmacht* («Dag for de væpnede styrker») 12. september 1938.  Foto: Deutsches Bundesarchiv 
* Mønstring og massemøte av Hæren.
	+ Tale: Adolf Hitler
* Oppvisning av Hæren
* Avslutningsseremoni
	+ Taler: Adolf Hitler.

Eksterne lenker
---------------

* (en) Nuremberg Rally 1938 – kategori av bilder, video eller lyd på Commons Rediger på Wikidata
* Fargebilder fra rikspartidagene i 1938

Litteratur
----------

* 158 siders bok med fargebilder av Victor Ullrich